Α4-0164/96

Ψήφισμα σχετικά με την κατάσταση προβλέψεων των εσόδων και δαπανών του Κοινοβουλίου και την κατάσταση προβλέψεων των εσόδων και δαπανών του Διαμεσολαβητή ενόψει ενός διορθωτικού και συμπληρωματικού προϋπολογισμού για το οικονομικό έτος 1996.

Το Ευρωπαϊκό Κοινοβούλιο,

- έχοντας υπόψη το δημοσιονομικό κανονισμό και ειδικότερα το άρθρο του 15,

- έχοντας υπόψη τον Κανονισμό του,

- έχοντας υπόψη το ψήφισμά του της 28ης Μαρτίου 1996 σχετικά με τους προσανατολισμούς όσον αφορά τη διαδικασία προϋπολογισμού του 1997 και ιδίως την παράγραφό του 20 ((ΣΠ της ημερομηνίας αυτής, Μέρος ΙΙ, σημείο 9α)),

- έχοντας υπόψη το ψήφισμά του της 23ης Μαΐου 1996 σχετικά με την κατάσταση προβλέψεων 1997 ((ΣΠ της ημερομηνίας αυτής, Μέρος ΙΙ, σημείο )),

- έχοντας υπόψη την έκθεση του Γενικού Γραμματέα,

- έχοντας υπόψη το προσχέδιο της κατάστασης προβλέψεων που καταρτίσθηκε από το Προεδρείο στις 8 Μαΐου 1996 σύμφωνα με τις διατάξεις των άρθρων 22 παρ. 5 και 6 και 165 παρ. 1 του Κανονισμού,

- έχοντας υπόψη την έκθεση της Επιτροπής Προϋπολογισμών (Α4-0164/96),

Α. εκτιμώντας ότι ο Διαμεσολαβητής διαβίβασε κατάσταση προβλέψεων ενόψει ενός διορθωτικού και συμπληρωματικού προϋπολογισμού του 1996,

Β. υπενθυμίζοντας ότι ο τίτλος 5 «Διοικητικές δαπάνες» των δημοσιονομικών προοπτικών για το οικονομικό έτος 1996 παρουσιάζει ένα διαθέσιμο υπόλοιπο ύψους 62,378 εκατ. Ecu,

Γ. διαπιστώνοντας ότι κατά τη διάρκεια των δώδεκα τελευταίων μηνών εξελίχθηκε ευνοϊκά ο συντελεστής μετατροπής Ecu/FB,

Δ. εκτιμώντας ότι σύμφωνα με τις διατάξεις του δημοσιονομικού κανονισμού, η παρουσίαση αυτής της κατάστασης προβλέψεων πραγματοποιείται πριν από την κατάθεση του προσχεδίου προϋπολογισμού για το οικονομικό έτος 1997,

όσον αφορά το Κοινοβούλιο

1. υπογραμμίζει ότι αυτή η κατάσταση προβλέψεων ενόψει ενός διορθωτικού και συμπληρωματικού προϋπολογισμού του 1996 δεν πρέπει να επιφέρει αποτέλεσμα επαναφοράς για δαπάνες οι οποίες δεν επετράπησαν στο πλαίσιο της έγκρισης του προϋπολογισμού του 1996;

2. διαπιστώνει ότι η έναρξη αυτής της διαδικασίας ενόψει ενός διορθωτικού και συμπληρωματικού προϋπολογισμού πρέπει να αντιμετωπίσει τις δαπάνες τις σχετικές με τα κτίρια D3 στις Βρυξέλλες και ΙΡΕ IV στο Στρασβούργο;

3. εγκρίνει την κατάσταση προβλέψεων ενόψει ενός διορθωτικού και συμπληρωματικού προϋπολογισμού του Κοινοβουλίου για το οικονομικό έτος 1996 προσαρτημένο σε παράρτημα στα συνοπτικά πρακτικά για το ποσό των 30.929.000 Ecu;

4. υπογραμμίζει ότι αυτή η δημοσιονομική επίπτωση, της οποίας τα αποτελέσματα δεν περιορίζονται σε ένα μόνο οικονομικό έτος, στοχεύει στη διαρρύθμιση των χώρων, την πληροφορική και τις τηλεπικοινωνίες, τα κινητά αγαθά και τα παρεπόμενα έξοδα, καθώς και τα λοιπά έξοδα διοικητικής λειτουργίας, τον οπτικοακουστικό τομέα, τα εστιατόρια και κυλικεία;

5. καθορίζει κατά συνέπεια τις πιστώσεις των σχετικών κονδυλίων του προϋπολογισμού ως ακολούθως:

>TABLE>

6. διευκρινίζει ότι η χρηματοδότηση της θέσης του προϋπολογισμού 2040 «Διαρρύθμιση των χώρων/Βρυξέλλες» δεν καλύπτει τη διαρρύθμιση των εμπορικών χώρων του κτιρίου D3 που βαρύνει τις επιχειρήσεις που θα τους καταλάβουν μετά την έγκριση των σχεδίων τους από το Κοινοβούλιο;

7. αναθέτει στο Γενικό του Γραμματέα να ενημερώνει την αρμόδια επιτροπή του και εν πάση περιπτώσει στο πλαίσιο της πρώτης ανάγνωσης του σχεδίου προϋπολογισμού 1997 για την κατάσταση της εξέλιξης της ανάληψης δαπανών επί των πιστώσεων των σχετικών κονδυλίων;

8. σημειώνει σχετικά ότι ενδείκνυται, κατά την παρουσίαση ενός διορθωτικού και συμπληρωματικού προϋπολογισμού και συνεπώς προ της διαδικασίας της κατάστασης προβλέψεων, να συνοδευθεί ο τελευταίος από πληροφορίες όσον αφορά την εκτέλεση του προϋπολογισμού του προηγουμένου οικονομικού έτους και του τρέχοντος οικονομικού έτους σύμφωνα με τις διατάξεις του δημοσιονομικού κανονισμού;

9. υπενθυμίζει το αίτημα που διατυπώθηκε στο ψήφισμά του της 15ης Μαρτίου 1996 σχετικά με το κλείσιμο των λογαριασμών του Οργάνου για το οικονομικό έτος 1995 (διοικητικές δαπάνες) όσον αφορά την διαχείριση ορισμένων κονδυλίων του προϋπολογισμού ((ΣΠ της ημερομηνίας αυτής, Μέρος ΙΙ, σημείο 2));

όσον αφορά το Διαμεσολαβητή

10. σημειώνει ότι η κατάσταση προβλέψεων του Διαμεσολαβητή προβλέπει τη δημιουργία τριών θέσεων εκτάκτων υπαλλήλων εκ των οποίων 1 Α7, 1 Β5 και 1 C5;

11. θεωρεί ότι, όσον αφορά τη δημιουργία νέων θέσεων, είναι σκόπιμο να ληφθεί υπόψη η δήλωση που προσαρτάται στο άρθρο 11 αυτής της απόφασης του Ευρωπαϊκού Κοινοβουλίου σχετικά με το Διαμεσολαβητή και αναθέτει στον Πρόεδρό του να αρχίσει τις διαπραγματεύσεις με το Συμβούλιο και την Επιτροπή;

12. αναθέτει στον Πρόεδρό του να διαβιβάσει το παρόν ψήφισμα στα ενεχόμενα Όργανα και στο Διαμεσολαβητή.